Taqrizchilar - Jo‘rabek yarashev dilnavoz murotova

3
KIRISH
O‘zbekiston Respublikasining “Ta’lim to‘g‘risida”gi Qonun 2017-2021-yillarga
mo‘ljallangan “O‘zbekiston Respublikasini yanada rivojlantirish bo‘yicha Harakatlar
strategiyasi”, O‘zbekiston Respublikasi Prezidentining “Pedagog kadrlarni tayyorlash, xalq
ta’limi xodimlarini qayta tayyorlash va ularning malakasini
oshirish tizimini yanada
takomillashtirish chora-tadbirlari to‘g‘risida”gi Qaroriga muvofiq, ta’lim bosqichlarining
uzluksizligi va izchilligini ta’minlash, ta’limning zamonaviy metodologiyasini yaratish hamda
pedagog xodimlarni qayta tayyorlash va ularning malakasini oshirish mazmunini yanada
takomillashtirishni taqozo etadi.
Mamlakatimizda kompetensiyaviy yondashuvga asoslangan yangi davlat ta’lim
standart
(DTS)ini joriy etilishi o‘rta umumta’lim maktab o‘qituvchilari zimmasiga qator muhim
vazifalarni yuklamoqda. Shu bilan birga, umumta’lim maktablarda 11 yillik o‘rta ta’limning
joriy etilishi ham o‘z navbatida, oliy ta’lim tizimida ta’lim oladigan bo‘lajak o‘qituvchilarni
zamonaviy talablarga muvofiq tayyorlash, maktab o‘qituvchilarini
esa malakasini oshirishga
bo‘lgan yangi ehtiyojlarni keltirib chiqaradi. Yurtimizda ayni paytda vujudga kelgan shart-
sharoitlar va o‘qituvchilarning yuqorida keltirilgan ehtiyojlari pedagogic ta’limning shakli,
mazmuni va uni amalga oshirish mexanizmlarini qayta ko‘rib chiqishni va bu jarayonga
tegishli o‘zgartirishlarni kiritishni taqozo etadi. Xususan, musiqa madaniyati fani
o‘qituvchilarining kasbiy saviya va malakasini oshirish mazmuni hamda shakllarini
takomillashtirish zarurati paydo bo‘ldi.
“Musiqa o‘qitish metodikasi” nomi bilan yuritiladigan o‘quv qo‘llanmaning
maqsadi
bo‘lajak musiqa o‘qituvchilarini musiqaviy- nazariy va amaliy faoliyatini yanada
rivojlantirishdan iboratdir.
Bu maqsad quyidagi vazifalarni hal etishni ko‘zda tutadi:
✓
maktabda musiqa ta’limi va tarbiyasi mazmunini, tashkil qilish, turli shakl va metodlar
haqida asosiy ma’lumotlar berish;
✓
maktabda amalga oshiriladigan musiqa ta’limi va tarbiyasi bo‘yicha ilg‘or
tajribalarni
o‘rganish hamda umumlashtirish;
✓
musiqiy asarlarning badiiy-pedagogik tahliliy metodikasi asoslarini berish;
✓
o‘quvchilarni musiqa san’ati materiallari asosida o‘qitish va tarbiyalash masalalariga
to‘g‘ri yondashuvni shaklantirish.
Oliy ta’lim muassasalarida musiqa o‘qitish metodikasi fanini o‘rganishda pedagogika,
psixologiya va boshqa predmetlardan olingan bilimlarga tayaniladi.
Musiqa o‘qitish metodikasi fanining asosiy yo‘nalish va uslublaridan biri - buyuk
kompozitorlarning o‘ziga xos ijod yo‘li
haqida bilimlar berish, o‘quvchilarning musiqiy didini
tarbiyalash, ularning ma’naviy dunyoqarashini shaklantirishga qaratilgan. Yakka tartibda
kuylash, dirijorlik qilish, musiqa asbobida ijro etish faqatgina ijrochi – musiqachini
tayyorlabgina qolmay, balki maktab o‘quvchilari bilan ishlash
jarayonida ularning ovozini
tarbiyalash hamda rivojlantirish, maktabda sinfdan tashqari tashkil etilgan xor jamoalari bilan
ishlash, musiqiy asarni ijrosini jonli ifodalash va o‘quvchilarning musiqiy ohangini eshitish
qobiliyatini rivojlantirish, asarlarni nazariy tahlil qilish kabi
malakalarni shaklantirishda,
shuningdek, bo‘lajak mohir musiqa o‘qituvchisini ma’naviy-madaniy jihatdan tarbiyalashga
ko‘maklashadi.
Umumta’lim maktablarida musiqiy tarbiyaning maqsad va vazifasi, uning tuzilishini
aniqlashga yordam beradi. Musiqa o‘qitish metodikasi musiqa o‘qituvchisining kasbiy musiqiy
pedagogik tayyorligini yaqqol namoyon qiladi.
Faning nazariy qismida fanning asosiy mazmuni o‘zlashtirilib, amaliy mashg‘ulotlar
mantiqiy davomi bo‘lib, bunda, nazariy qismida o‘zlashtirilgan
bilimlarini mustahkamlaydi,
tavsiya etilgan asarlar o‘rganiladi va ijro etish ko‘nikmasiga ega bo‘ladi, mustaqil bilim olish
malakalarini rivojlantiradi.